लोडर की टक्कर से वृद्ध की मौत - Amar Ujala Hindi News
Hindi News › Uttar Pradesh › Banda › लोडर की टक्कर से वृद्ध की मौत
{"_id":"5935a16a4f1c1b68128b45bf","slug":"149668696719-banda-news","type":"story","status":"publish","title_hn":"\u0932\u094b\u0921\u0930 \u0915\u0940 \u091f\u0915\u094d\u0915\u0930 \u0938\u0947 \u0935\u0943\u0926\u094d\u0927 \u0915\u0940 \u092e\u094c\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
लोडर की टक्कर से वृद्ध की मौत
Kanpur Bureau Updated Mon, 05 Jun 2017 11:52 PM IST
बांदा। लोडर की टक्कर से अज्ञात वृद्ध की मौत हो गई। एक अन्य घटना में टेंपो पलटने से एक ही परिवार के छह लोग घायल हो गए। उधर, अलग-अलग मार्ग हादसों में मां-बेटे समेत नौ राहगीर घायल हो गए। सभी को जिला अस्पताल में भर्ती कराया गया है। घायल बाइक सवार हेलमेट नहीं लगाए थे।
रविवार रात देहात कोतवाली क्षेत्र के करहिया गांव मोड़ पर लोडर ने साइकिल सवार 80 वर्षीय वृद्ध को टक्कर मार दी। जिससे उसकी घटनास्थल पर ही मौत हो गई। चालक लोडर छोड़कर भाग निकला। खबर लिखे जाने तक वृद्ध की शिनाख्त नहीं हो पाई थी। पुलिस ने पंचनामा भरकर शव पोस्टमार्टम के लिए भेज दिया।
एक अन्य घटना में सोमवार सुबह कमासिन थाना क्षेत्र के जामू गांव से अतर्रा क्षेत्र के नंदवारा गांव जा रहा सवारियों से भरा टेंपो बिसंडा थाना क्षेत्र के चौसड़ गांव के पास पलट गया। जिससे टेंपो सवार माया (40) पत्नी शिवपूजन, मुन्नी (45) शिवमोहन, फूला (35) पत्नी मधुर, शिवसागर (45) और उसकी पत्नी मैना देवी (40) व शिवपूजन (60) पुत्र सिपाहीलाल गंभीर रूप से घायल हो गए।
उधर, सोमवार को सुबह मटौंध थाना क्षेत्र के दुरेड़ी गांव की पुनिया (25) पत्नी कालका मायके बरुआ (छतरपुर) से अपने भाई के साथ बाइक पर लौटते समय स्पीड ब्रेकर में उछल कर गिर गई। उसका ढाई वर्षीय पुत्र विजय भी मामूली रूप से घायल हो गया।
एक अन्य घटना में गिरवां थाना क्षेत्र के छिबांव गांव का कृष्णा (20) पुत्र लाला वर्मा रविवार को शाम ट्रक की टक्कर से ट्रैक्टर पलट जाने से दब कर घायल हो गया। राहगीरों ने उसे बाहर निकाला और जिला अस्पताल पहुंचाया। दूसरी घटना में शहर कोतवाली क्षेत्र के मवई बुजुर्ग गांव में शिवबरन (55) पुत्र रामसनेही रविवार को रात सड़क पार करते समय कार की टक्कर से घायल हो गया। पुलिस ने कार को कब्जे में ले लिया।
उधर, देहात कोतवाली क्षेत्र के जारी गांव का धीरज (32) पुत्र जगनंदन रविवार को शाम बाइक पर बांदा जा रहा था। साथ में गिरवां थाना क्षेत्र के खुरहंड निवासी बसंतलाल (32) पुत्र चुन्नीलाल और खेरवा गांव निवासी ममेरे भाई राजेश कुमार (22) पुत्र पप्पूराम भी थे। रास्ते में बाइक फिसल जाने से गिरकर तीनों घायल हो गए।
एक अन्य घटना में हमीरपुर जनपद के मौदहा कोतवाली क्षेत्र के झिमौली गांव निवासी सत्यनारायण (20) पुत्र पृथ्वीपाल रविवार को शाम बुआ राम देवी (35) पत्नी प्रहलाद के साथ टिकरी से दरदा गांव जाते समय बाइक फिसलने से दोनों घायल हो गए।
-टेंपो पलटने से एक ही परिवार के छह लोग घायल
-अन्य हादसों में मां-बेटे समेत 9 घायल
-घायल बाइक सवार नहीं लगाए थे हेलमेट
स्वतंत्रता दिवस विशेष: जानिए वो किस्सा जब अंग्रेजी हुकूमत ने बनारसी पान को किया था बैन